138. ΝΟΜΟΣ υπ’ αριθ. 66 της 3/9 Ιουλ. 1975 (ΦΕΚ Α΄ 136) Περί συνταξιοδοτήσεως των δια του Νόμ. 2/1975 «περί κρίσεως στρατιωτικών του Λιμενικού Σώματος διωχθέντων κατά το από 21.4.1967 μέχρις 23.7.1974 χρονικόν διάστημα αποκαθισταμένων στρατιωτικών του Λιμενικού Σώματος». ΄Αρθρ.1.-1.Ο χρόνος καθ’ ον διετέλεσαν εκτός υπηρεσίας οι κατά τας διατάξεις του Νόμ. 2/1975 (τόμ. 20 σελ. 120,20) αποκαθιστάμενοι λογίζεται ως χρόνος πραγματικής συνταξίμου υπηρεσίας, η δε σύνταξίς των υπολογίζεται βάσει του μισθού του βαθμού εις ον αποκαθίστανται μετά των επί τούτου προσαυξήσεων λόγω ευδοκίμου εν τω αυτώ βαθμώ παραμονής και πολυετούς υπηρεσίας. 2.Ο εν λόγω χρόνος λογίζεται συντάξιμος μέχρι της χρονολογίας συμπληρώσεως του δια τον βαθμόν εις ον αποκαθίστανται καθοριζομένου ορίου ηλικίας. ΄Αρθρ.2.-Αι διατάξεις του Ν.Δ. 179/1974 «περί λογισμού εις το διπλάσιον του χρόνου υπηρεσίας του διανυθέντος εις ενίας υπηρεσίας υπό οργάνων του Λιμενικού Σώματος «εφαρμόζονται και δια τους αποκαθισταμένους κατά τας διατάξεις του Νόμ. 2/1975, ων η αποστρατεία κατ’ αυτάς ενεργείται εις χρόνον μεταγενέστερον της ισχύος του ανωτέρω Ν.Δ. 179/1974 (ανωτ. αριθ. 132) και εφ’ όσον προ ταύτης δεν κατελήφθησαν υπό του ορίου ηλικίας του εις ον αποκαθίστανται βαθμού. ΄Αρθρ.3.-Η αίτησις κανονισμού ή αυξήσεως της συντάξεως παρά των υπαχθησομένων εις τας διατάξεις του Νόμ. 2/1975, ων και εν περιπτώσει θανάτου τούτων παρά των οικογενειών των, δέον να υποβληθή εντός προθεσμίας δύο ετών από της ισχύος τούτου η δε σύνταξίς των είναι πληρωτέα από της πρώτης του μηνός της χρονολογίας εκδόσεως της σχετικής πράξεως ή αποφάσεως. ΄Αρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 